Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 29/2001. (XII. 23.) KöM—GM együttes rendelethez
Paragraph Index: 1386

35. KONTÉNEREK ÚJRAHASZNOSÍTHATÓ ÜVE- GEK GY ŰJTÉSÉHEZ Zajkibocsátás-vizsgálati alapszabvány MSZ EN ISO 3744:1998 Ebben a zajvizsgálati előírásban az MSZ EN ISO 3744:1998 3.2.2. szakasza szerinti Lp,1s zajeseményszintet (egyedi hangesemény hangnyomásszintet) kell a mérési pontokban meghatározni. Környezeti korrekció, K2A Mérés szabadban K2A = 0 (dB) Mérések belső térben Az MSZ EN ISO 3744:1998 A melléklete szerint meghatározott környezeti korrekció értéke K2A≤2,0 dB legyen, és ekkor a K2A elhanyagolandó. Működési körülmények a vizsgálat során A zajvizsgálatot egy teljes cikluson keresztül kell végezni, amely az üres konténerrel kezdődik és akkor fejeződik be, amikor 120 üvegpalackot már bedobtak a konténerbe. Az üvegpalackok a következők legyenek: — térfogat: 75 cl — tömeg: 370± 30 g A vizsgálatot végző kezelőszemély mindegyik palackot a nyakánál fogja meg és az alsó részével a töltőnyílás felé tartja, majd ezután finoman keresztülnyomja a töltőnyíláson a konténer közepe irányába, lehetőleg elkerülve, hogy a palack a falaknak ütődjön. A palackok bedobására csak egyetlen, a 12-es mérési ponthoz legközelebbi töltőnyílást kell alkalmazni. Vizsgálati időtartam(ok) / Az eredő hangteljesítményszint meghatározása többféle működési körülmény esetén Az A-zajeseményszintet a hat mérési pontban lehetőleg egyidejűleg kell mérni, a konténerbe dobott valamennyi palack esetén. A mérőfelületre átlagolt A-zajeseményszintet az MSZ EN ISO 3744:1998 8.1. szakasza szerint kell kiszámítani. A 120 palack bedobására átlagolt A-zajeseményszintet a mérőfelületre átlagolt A-zajeseményszintek logaritmikus átlagértékeként kell kiszámítani.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes